Za šaku dinamita
<s>Za šaku dinamita (tal.</s><s>Giù la testa; eng. A Fistful of Dynamite) je špageti-vestern Sergia Leonea iz 1971. s Jamesom Coburnom i Rodom Steigerom u ulogama bivšeg irskog revolucionara i siromašnog meksičkog razbojnika koji se susreću tokom turbulentne Meksičke revolucije.</s>

<s>Radnja</s>

<s>Poštanska kočija</s>

<s>U Meksiku tijekom revolucije, Juana Mirandu (Rod Steiger) na putu pokupi poštanska kočija.</s><s>Nakon što je ušao unutra, počinje mu se izrugivati skupina bogataša.</s><s>Kočija prolazi pokraj skupine siromašnih Meksikanaca.</s><s>Vozač se zaustavlja i pozove ih unutra, ali oni ne odgovaraju.</s><s>Ubrzo se kočija ponovno zaustavlja, na što se bogataši prestraše.</s><s>Oni isti Meksikanci razbijaju prozore na kočiji i počnu prijetiti pištoljima putnicima, osim Juanu.</s><s>Otkriva se da su oni Juanova obitelj.</s><s>Opljačkaju bogataše i pošalju ih niz brdo.</s>

<s>Juan upoznaje Johna</s>

<s>Ubrzo nakon toga upoznaju Seana Malloryja (James Coburn), IRA-ina stručnjaka za eksplozive koji bježi od Britanaca.</s><s>Nazivaju ga uobičajenijim imenom: John, jer im je izgovor njegova pravog imena stran.</s><s>Vidjevši da John zna rukovati eksplozivom, Juan ga odlučuje nagovoriti da se pridruži razbojnicima u napadu na veliku banku u Mesa Verdeu.</s><s>John je u međuvremenu stupio u kontakt s revolucionarima i namjerava iskoristiti svoj dinamit u njihovu službu.</s>

<s>Mesa Verde</s>

<s>Dok napadaju banku, što je dio orkestriranog revolucionarnog napada na vojsku (koji je organizirao dr. Villega), Juan, međutim, shvaća da u banci nema novca te je vojska koristi kao zatvor za političke zatvorenike.</s><s>Ne znajući to, Juan i njegova obitelj u potrazi za novcem oslobađaju zatvorenike, a Juan postaje junak revolucije.</s>

<s>Bitka u brdima</s>

<s>Kasnije, vojska proganja revolucionare u brdima.</s><s>John i Juan se dobrovoljno javljaju da će stati iza dva mitraljeza i dinamita.</s><s>Zahvaljujući Johnovim vještinama, veliki dio vojne postrojbe je uništen dok se skrivao ispod mosta, ali general Günther Reza koji zapovijeda njemačkim oklopnjakom preživljava.</s>

<s>Tragedija u špilji</s>

<s>Nakon bitke, John i Juan otkrivaju kako je većinu njihovih suboraca, uključujući Juanovu obitelj i djecu, pobila vojska u špilji.</s><s>Obuzet tugom i bijesom, Juan se sukobljava s vojskom ispred špilje sa strojnicom u ruci , ali ubrzo biva zarobljen.</s><s>John se ušulja u vojni kamp i ugleda kako streljački vodovi likvidiraju revolucionare koje je izdao dr. Villega nakon što su ga mučili pukovnik Günther i njegovi ljudi (ovo u Johnu budi uspomene o sličnoj izdaji koju su počinili njegovi najbolji prijatelji u Irskoj).</s><s>U drugom kampu, Juan se također nađe pred strijeljanjem, ali John dinamitom diže vod u zrak, a njih dvojica uspijevaju pobjeći na Johnovu motoru.</s>

<s>Vlak generala Huerte</s>

<s>Kasnije, John i Juan se skrivaju u stočnom vagonu vlaka.</s><s>Vlak u posljednji trenutak staje kako bi pokupio tiranina generala i guvernera Huertu koji također bježi s malom svotom u strahu od dolaska revolucionara predvođenih Panchom Villom i Emilianom Zapatom.</s><s>Vlak na putu upada u zasjedu, a Juan ubija generala Huertu.</s><s>Kako se otvaraju vrata vagona, Juana pozdravlja rulja, a on opet neočekivano postaje heroj revolucije.</s>

<s>Vlak pukovnika Reza</s>

<s>Nakon ovoga, John i Juan sa zapovjednicima lokalnih revolucionara putuju vlakom, a pridružuje im se i oslobođeni dr. Villega; samo John zna za Villeginu izdaju.</s><s>Na putovanju saznaju da će snage Pancha Ville kasniti 24 sata, dok vlak s tisuću vojnika predvođenih pukovnikom Rezom stiže za nekoliko sati.</s><s>John predlaže da napune lokomotivu dinamitom i pošalju je naprijed.</s><s>Zatraži još jednog čovjeka, ali umjesto da uzme Juana, izabire dr. Villegu.</s><s>Na putu, John kaže Villegi da zna za njegovu izdaju.</s><s>Iako kaže da još može biti od koristi revoluciji, Villega obuzet krivnjom i unatoč Johnovim molbama, ne iskače iz lokomotive prije nego što ona udara vojni vlak.</s><s>John iskače na vrijeme, vojni vlak ispada iz tračnica, a dobar dio odlazi u zrak.</s>

<s>Posljednja bitka</s>

<s>Revolucionarska zasjeda je uspješna, ali kad John pođe kako bi se sastao s Juanom, u leđa ga pogađa pukovnik Rez.</s><s>Razjaren, Juan kreće na Reza sa svojom strojnicom i ubija ga.</s><s>Dok John umire, prisjeća se svojeg najboljeg prijatelja i djevojke.</s><s>Gledatelj prvi put saznaje da su John i njegov najbolji prijatelj bili upetljani u ljubavni trokut s tom ženom.</s><s>Juan upita Johna o dr. Villegi.</s><s>John sačuvava doktorovu tajnu i kaže Juanu da je poginuo kao junak revolucije.</s><s>Dok Juan zaziva pomoć za umirućeg Johna, John, shvativši da mu je kraj blizu, diže sam sebe dinamitom.</s>

<s>Produkcija</s>

<s>Scenarij za film su napisali Luciano Vincenzoni, Sergio Donati i Sergio Leone.</s><s>Leone je bio duboko povezan s projektom od njegova početka, ali u početku nije namjeravao režirati film.</s><s>Peter Bogdanovich, njegov originalni izbor za redatelja, ubrzo je napustio projekt jer nije imao traženu kontrolu nad njim.</s><s>Leone je nakon toga angažirao svog redovnog pomoćnog redatelja da režira film.</s><s>Međutim, Coburn (koji je odbio glavnu ulogu u filmu Za šaku dolara samo sedam godina prije) i Steiger su odbili glumiti ako film ne režira sam Leone.</s><s>Pristao je, a Santi je ostao pomoćni redatelj.</s><s>Zbog ovih promjena, neki obožavatelji smatraju da je Za šaku dinamita dva filma u jednom (prvi, smješniji dio u vezi Mesa Verde dok se drugi, puno ozbiljniji, bavi revolucijom).</s>

<s>Kritike</s>

<s>U usporedbi s Leoneovim prethodnim filmom, Bilo jednom na Divljem zapadu, Za šaku dinamita nije bio toliko popularan.</s><s>Jedan od razloga za to može biti Leoneovo inzistiranje na naslovu Duck, You Sucker, što je vjerojatno ostavilo dojam da je film humoristični vestern.</s><s>Leone je bio uvjeren da je fraza "Duck, you sucker" popularna američka fraza, unatoč tvrdnjama američkih zvijezda Roda Steigera i Jamesa Coburna da nikad nisu čuli za nju.</s><s>Kad je film 1972. doživio reizdanje, studio ga je preimenovao u Za šaku dinamita, povezavši ga tako s Leoneovim prvim hitom, Za šaku dolara.</s>

<s>Analiza</s>

<s>Za šaku dinamita vjerojatno sadrži više socijalne kritike nego bilo koji drugi Leoneov film.</s><s>Film počinje s citatom Mao Zedonga o prirodi revolucija i klasnih sukoba.</s><s>Kroz film Leone prikazuje duboke klasne podjele koje su oblikovale Meksiko tijekom krvave revolucije.</s><s>Glavni negativac, Gunter Ruiz (Antoine Saint-John), prikazan je kao nacistički tenkovski zapovjednik u oklopnom vozilu.</s><s>U filmu se javlja i nekoliko scena u kojima meksički Federalesi likvidiraju revolucionare.</s><s>Leone ih je namjerno ubacio kako bi predstavljale paralelu s fašizmom.</s><s>Naime, redatelj je odrastao u Italiji Benita Mussolinija tijekom Drugog svjetskog rata.</s><s>Film je, unatoč Leonevim ljevičarskim idejama, trebao biti i kritika ljevičarskih "revolucionaških" redatelja kao što je Jean-Luc Godard i niza tzv. "Zapata vesterna" koji su postali dominantni u žanru špageti vesterna.</s><s>Zbog toga je film dosta izrezan.</s><s>Do danas je objavljeno nekoliko verzija filma, od kojih je svaka uključivala novi materijal.</s>

<s>Povijesne netočnosti</s>

<s>Kad Juan pretražuje Seanove stvari pronalazi zastavu na kojoj je prišiven anakronim "I.R.A.".</s><s>IRA nije osnovana sve do 1919., tijekom Irskog rata za nezavisnost, nakon Meksičke revolucije.</s><s>Skraćenica je trebala biti "I.R.B." (Irsko republikansko bratstvo).</s><s>Jedan od mitraljeza koji se koriste je njemački MG 42, prvi put korišten u Drugom svjetskom ratu.</s><s>Guverner/general Huerta ubijen je pištoljem Browning HP, koji je u upotrebu ušao 1935.</s><s>Johnov motor je model iz 1928.</s>

<s>Glumci</s>

<s>Izvori</s>

<s>Vanjske veze 
 
 
 
Duck, You Sucker! at Trailers from Hell
Duck You Sucker! at the blog Come Here to Me! about Dublin</s>

<s>Američki filmovi
Vestern-filmovi
Ratni filmovi
Epski filmovi
Authority control 2</s>

